**Så nærmer tiden sig for vinterbivuak 2025 for junior- og tropsspejdere i Kongslejre**

**Viby Vinterbivuak 2025**

**Lørdag 1/2 – søndag 2/2**

Sne og kulde er heldigvis ikke en hindring for at overnatte i det fri med sine spejderkammerater. Derfor inviterer Vibyspejderne igen grupperne i Kongslejre Divisionen til Vinterbivuak, hvor vi laver mad over bål og sover i bivuak, som vi selv bygger.

Vi mødes på Assendløsevejen 101, 4130 Viby Sj. lørdag 1/2 kl. 13.00 og slutter samme sted søndag 2/2 kl. 10.00.

Du skal medbringe:

* Varmt tøj
* Varm sovepose (+ evt. inderpose eller dynebetræk) og liggeunderlag
* Toiletsager
* Spisegrej og viskestykke
* Lommelygte

Derudover skal jeres gruppe medbringe materialer til at bygge bivuak (vi har rafter og gamle juletræer), kogegrej samt ingredienser til jeres aftensmad og morgenmad.

Vi opfordrer til at man medbringer et lille indslag til lejrbålet.

Prisen for at deltage er 50 kr. pr. deltager. Inkluderet i prisen er lidt varmt at spise lørdag eftermiddag, guf til lejrbålet lørdag aften, brænde og et vinterbivuakmærke.

Tilmelding til vinterbivuak sker gruppevis/grenvis på mail senest den 24/1 2024 til Nina Hansen ninahansen@fasttvnet.dk med angivelse af antal spejdere og ledere, der deltager. Beløbet overføres på mobile pay til 40 55 31 81.



Vel mødt i mørket

Spejderhilsener

Vibyspejderne